27. ΝΟΜΟΣ υπ’ αριθ. 149 της 27/29 Αυγ. 1975 (ΦΕΚ Α΄ 181) Περί τροποποιήσεως και συμπληρώσεως διατάξεών τινων αφορωσών εις τον Αυτόνομον Οργανισμόν Εργατικής Κατοικίας (Ο.Ε.Κ.). Ανάπτυξις κατασκευαστικών προγραμμάτων Άρθρ.1.-Η κατά τας κειμένας περί Ο.Ε.Κ. διατάξεις στεγαστική συνδρομή δύναται να περιλαμβάνη και τας, κατά το άρθρ. 13 του Ν.Δ. 2963/1954 «περί ιδρύσεως Αυτονόμου Οργανισμού Εργατικής Κατοικίας (Ο.Ε.Κ.)» (ανωτ. αριθ. 1) προβλεπομένας στεγαστικάς παροχάς του άρθρου τούτου επαναφερομένου εν ισχύϊ και ισχύοντος παραλλήλως προς τας διατάξεις του Ν.Δ. 1138/1972 «περί αναπροσαρμογής και βελτιώσεως των στεγαστικών προγραμμάτων του Υπουργείου Κοινωνικών Υπηρεσιών και του Οργανισμού Εργατικής Κατοικίας» (τόμ. 35Α σελ. 440,11). Επιχορήγησις εκ του Κρατικού Προϋπολογισμού Άρθρ.2.-(Αντικαθίσταται η περίπτ. α΄ της παρ. 1 του άρθρ. 7 Ν.Δ. 2963/1954, ανωτ. αριθ. 1). Εργοδοτική εισφορά Άρθρ.3.-1.(Προστίθεται περιπτ. γ΄ εις την παρ. 1 του άρθρ. 7 Ν.Δ. 2963/1954). 2.Η ισχύς της διατάξεως της περιπτ. γ΄ της παρ. 1 του παρόντος άρθρου άρχεται από της 1ης του μεθεπομένου από της δημοσιεύσεως του παρόντος νόμου μηνός. Απαλλαγή εκ του φόρου μεταβιβάσεως  ακινήτων κτωμένων δια δανειοδοτήσεως  υπό Ο.Ε.Κ. Άρθρ.4.-1.Από 1ης Ιαν. 1975 μέχρι 31ης Δεκ. 1976 πάσα μεταβίβασις ακινήτου εν η αγοραστής τυγχάνει πρόσωπον δανειοδοτηθέν παρά του Ο.Ε.Κ. κατά τας διατάξεις του Ν.Δ. 1138/1972 «περί αναπροσαρμογής και βελτιώσεως των Στεγαστικών προγραμμάτων του Υπουργείου Κοινωνικών Υπηρεσιών και του Οργανισμού Εργατικής Κατοικίας» απαλλάσσεται του φόρου μεταβιβάσεως ακινήτων, του βαρύνοντος τον αγοραστή, καθ’ ο μέτρον, όρους και λοιπάς προϋποθέσεις απαλλάσσονται οι πολιτικοί υπάλληλοι. Η ανωτέρω διάταξις εφαρμόζεται και όσον αφορά εις τον φόρον μεταβιβάσεως τον βαρύνοντα τον πωλητή, εις ας περιπτώσεις ο αγοραστής αναλαμβάνει την υποχρέωσιν καταβολής των βάσει των κειμένων διατάξεων βαρυνόντων τον πωλητήν φόρων, υπό την απαραίτητον προϋπόθεσιν ότι γίνεται ρητή μνεία εν τη δηλώσει του φόρου μεταβιβάσεως και εν τω συμβολαίω περί της αναλαμβανομένης ταύτης υποχρεώσεως. Η ιδιότης του δανειοδοτηθέντος αποδεικνύεται εκ της δανειακής συμβάσεως. 2.Επί των κατά το παρόν άρθρον μεταβιβάσεως ακινήτων δεν εφαρμόζονται αι διατάξεις του Ν.Δ. 1276/1972, «περί φορολογικών διευκολύνσεων των κατά το Ν.Δ. 1138/1972 «περί αναπροσαρμογής και βελτιώσεως των στεγαστικών προγραμμάτων του Υπουργείου Κοινωνικών Υπηρεσιών και του Οργανισμού Εργατικής Κατοικίας», δικαιούχων στεγάσεως. 3.Τυχόν καταβληθέντα ποσά φόρων δια μεταβιβάσεις ακινήτων, εμπιπτούσας εις τας διατάξεις του παρόντος άρθρου επιστρέφονται εις τον καταβαλόντα. Άρθρ.5.-Η ισχύς του παρόντος άρχεται από της δημοσιεύσεως εις την Εφημερίδα της Κυβερνήσεως, εκτός αν άλλως ορίζεται εν αυτώ. 